CELEX: 62019TN0543
Language: lv
Date: 2019-07-30 00:00:00
Title: Lieta T-543/19: Prasība, kas celta 2019. gada 30. jūlijā – Rumānija/Komisija

7.10.2019   
            
            
               LV
            
            
               Eiropas Savienības Oficiālais Vēstnesis
            
            
               C 337/12
            
         
      Prasība, kas celta 2019. gada 30. jūlijā – Rumānija/Komisija
      (Lieta T-543/19)
      (2019/C 337/13)
      Tiesvedības valoda – rumāņu
      
         Lietas dalībnieki
      
      
         Prasītāja: Rumānija (pārstāvji: C. Canțăr, M. Chicu, A. Rotăreanu un E. Gane)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  daļēji atcelt 2019. gada 23. maija Lēmumu C(2019) 4027 final, proti:
                  
                              a.
                           
                           
                              daļā, kas attiecas uz summām, kuras ierakstītas Lēmuma C(2019) 4027 final teksta Bilances tabulas 2. un 3. ailes 1. rindiņā, jo Komisijai esot pienākums pārrēķināt šīs summas, ņemot vērā fondu līdzfinansējuma likmi 85 % apmērā Programul Operațional 2014RO16M1OP001 Infrastructură Mare [Lielās infrastruktūras darbības programmas (POIM)] 1. un 2. prioritārajam virzienam;
                           
                        
                              b.
                           
                           
                              daļā, kas attiecas uz to Lēmuma C(2019) 4027 final pielikumā minēto summu aprēķināšanu euro valūtā, kuras saņemamas no fondiem POIM 1. un 2. prioritārajam virzienam, precīzāk:
                              
                                          —
                                       
                                       
                                          sadaļu par Fondo FC, 1. punktu – Finanšu plāns – 18.a tabula – rindiņa AP1 – aile C – Līdzfinansējuma likme – 75 %, ko aizstāt ar 85 % saskaņā ar Lēmumu C(2018)8890 final, jo Komisijai ir pienākums, ņemot vērā līdzfinansējuma likmi 85 % apmērā, pārrēķināt summas, kas ierakstītas:
                                          
                                                      —
                                                   
                                                   
                                                      3. punktā – 1. papildinājums – rindiņa AP1, aile F – Summa, kas saņemama no fondiem, un aile F7 – Summa, kas saņemama no fondiem, kurai pieskaitīta jau izmaksātā summa, nepārsniedzot fonda iemaksu;
                                                   
                                                
                                                      —
                                                   
                                                   
                                                      4. punktā – Gada bilances aprēķins – rindiņa AP1, aile CA un aile R – Pārskatītā summa, kas saņemama no fondiem;
                                                   
                                                
                                                      —
                                                   
                                                   
                                                      5. punktā – Gada bilance – aile T – Pārskatītā summa, kas saņemama no fondiem;
                                                   
                                                
                                                      —
                                                   
                                                   
                                                      5. punktā – Gada bilance – aile V – rindiņa “Atgūstamā summa”;
                                                   
                                                
                                    
                                          —
                                       
                                       
                                          sadaļu par Eiropas Reģionālās attīstības fondu, 1. punkts – Finanšu plāns –18.a tabula – rindiņa AP2 – aile C – Likme – 75 % apmērā un tās aizstāšana ar likmi 85 % apmērā saskaņā ar Lēmumu C(2018)8890 final, jo Komisijai ir pienākums, ņemot vērā līdzfinansējuma likmi 85 % apmērā, pārrēķināt summas, kas ierakstītas:
                                          
                                                      —
                                                   
                                                   
                                                      3. punktā – 1. papildinājums – rindiņa AP2, aile F – Summa, kas saņemama no fondiem, un aile F7 – Summa, kas saņemama no fondiem + summa, kas jau ir izmaksāta, nepārsniedzot fonda iemaksu;
                                                   
                                                
                                                      —
                                                   
                                                   
                                                      4. punktā – Gada bilances aprēķins – rindiņa AP2, aile CA un aile R – Summa, kas saņemama no fondiem;
                                                   
                                                
                                                      —
                                                   
                                                   
                                                      5. punktā – Gada bilance – aile T – Pārskatītā summa, kas saņemama no fondiem;
                                                   
                                                
                                                      —
                                                   
                                                   
                                                      5. punktā – Gada bilance – aile V – rindiņa “Atgūstamā summa”;
                                                   
                                                
                                    
                        
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka Komisija esot neatbilstoši īstenojusi savu kompetenci, aprēķinot summu, kas saņemama no fondiem, un esot pārkāpusi tiesiskās paļāvības aizsardzības principu
                  
                              —
                           
                           
                              Rumānija norāda, ka Komisijas dienesti esot kļūdaini piemērojuši līdzfinansējuma likmi 75 % apmērā attiecībā uz 1. un 2. prioritāro virzienu, kuri saistīti ar Transporta nozari, jo brīdī, kad tika apstiprināti pārskati 2017.-2018. grāmatvedības gadam, bija spēkā Lēmums C(2018) 8890 final, ar ko bija pieņemti grozījumi POIM, ar Transporta nozari saistītajiem projektiem (POIM 1. un 2. prioritārais virziens) palielinot līdzfinansējuma likmi no 75 % līdz 85 %.
                           
                        
                              —
                           
                           
                              Turklāt, ņemot vērā Lēmuma C(2018) 8890 final skaidrās normas, kā arī to, ka Regulā 1303/2013 nav normu, kas ierobežotu tādas līdzfinansējuma likmes piemērošanu, kura apstiprināta ar lēmumu attiecībā uz grāmatvedības gadiem, ar notiekošām procedūrām, Rumānija uzskata, ka, tā kā nav tikusi piemērota līdzfinansējuma likme 85 % apmērā, kas apstiprināta ar Lēmumu C(2018)8890 final, tad ar apstrīdēto lēmumu esot pārkāpts tiesiskās paļāvības princips.
                           
                        
            
                  2.
               
               
                  Ar otro pamatu tiek apgalvots, ka esot pārkāpts LESD 296. panta otrajā daļā paredzētais pienākums norādīt pamatojumu un labas pārvaldības princips
                  
                              —
                           
                           
                              Rumānija apliecina, ka LESD 296. panta otrajā daļā paredzētais pienākums norādīt pamatojumu ir pārkāpts situācijā, kurā apstrīdētajā lēmumā nav minēts juridiskais pamats saistībā ar iemesliem, kuru dēļ Komisija attiecībā uz 2017.-2018. grāmatvedības gadu ir izslēgusi procentuāli palielinātās līdzfinansējuma likmes 85 % apmērā piemērošanu, kāda ir noteikta ar Lēmumu C(2018)8890 final.
                           
                        
                              —
                           
                           
                              Turklāt Rumānija uzskata, ka Eiropas Komisijas izvairīgā nostāja lēmumu pieņemšanas procesā, kura rezultātā pieņemts Lēmums C(2019) 4027 final, kopā ar Komisijas dienestu kavēšanos ar atbildi uz Rumānijas iestāžu uzdotajiem jautājumiem, esot labas pārvaldības principa pārkāpums.